### KURSŲ VADOVĖ – BERNIE SHERLOCK (Airija)

Choro dirigavimą Bernie Sherlock (Airija) studijavo Vengrijoje žymių šios srities specialistų Peter Erdei ir Ildikó Herboly Kocsár klasėse, vėliau tęsė orkestro dirigavimo studijas Nacionalinio radijo simfoninio orkestro dirigento Gerhardo Marksono klasėje Dubline. Bakalauro studijas ji baigė Šv. Trejybės koledže Dubline (Trinity College Dublin), o atlikimo ir muzikologijos magistro - Nacionaliniame Airijos univeritete. Ji įkūrė chorą New Dublin Voices (Naujieji Dublino balsai), kuris yra pagrindinių Europos konkursų - Budapešto, Arezzo, Korko, Maasmechelno ir kt. laimėtojas. New Dublin Voices yra vienas iš 24 pasaulio chorų pakviestų koncertuoti XI Pasaulio choro muzikos simpoziume ateinančią vasarą Barselonoje. NDV yra pagarsėjęs savo savo inovatyviomis koncertinėmis programomis, pasirodymais radijuje ir televizijoje, įrašais.

Intensyvus Bernie tvarkaraštis aprėpia darbą su žinomais chorais, ji dažnai kviečiama vesti įvairius dirigavimo kursus, atelje, kitus chro meno renginius. Dirigentė yra apdovanota tarptautinėmis premijomis už dirigavimą ir interpretaciją.

Bernie Sherlock dėsto Dublino technologijų univesiteto Muzikos ir dramos konservatorijoje. Daug metų taip yra Šv. Trejybės koledžo muzikos mokyklos lektorė. Bernie yra Airijos chorų asociacijos vasaros dirigavimo mokyklos meno vadovė bei Airijos atstovė Pasaulio chorų taryboje. Nuo 2007 m. ji vadovauja Culwicko choro asociacijai su kuria pastoviai rengia ir atlieka skaitlingą stambios formos choro muzikos repertuarą.